Generelt er der 4 måder at tjene penge på en app:
Betalt app: Brugeren skal betale for appen før de får lov at downloade den. Dette benyttes ofte af apps med et meget specifikt formål, for eksempel en lommeregner.
Køb i app: Brugeren kan downloade appen gratis, men kan efterfølgende betale penge for at købe indhold. Dette benyttes især af mobilspil hvor man kan tilkøbe ekstra liv.
Reklamer: En gratis app med mange brugere kan ofte resultere i en solid reklameindtægt. Der findes mange reklamenetværk, som står for at finde annoncører. Appudvikleren skal derfor kun sørge for at udvikle en god app.
Markedsføring for øvrig forretning: Nogle apps behøver ikke at tjene penge på sig selv. Hvis man for eksempel driver et shoppingcenter, kan man tjene penge på appen ved blot at tiltrække flere kunder til centret.
Ofte vil man vælge at kombinere flere af ovenstående modeller. Et klassisk eksempel er at vise reklamer i appen, men samtidig tilbyde at brugeren kan betale et engangsbeløb for at få dem fjernet.
På den måde kan man appellere til så mange brugere som muligt.